
Здравейте, съседите ми строят навес само до оградата ни от южната за нас страна на къщата, който е поне 3,5 м. висок и е с полу плътен гръб към нас, при което затварят цялата ни южна страна. Отделно от това имат още две тухлени постройки в двата края на оградата също високи над 3 м. За постройките твърдят, че стария собсвтеник им е разрешил сторежа (направил го е в момента, в който течеше сделката по покупката от нас, т.е. разбирайте,че ние не сме ги виждали и знаели за тях при огледа). Постройките ги преживяхме и ги приехме за заварено положение, но навеса ще затвори буквално вече цялата южна старна. Така в нашия двор няма да има никакво слънце, което не е ОК за малките ми деца и желанието ни да имаме насаждения. 


Искам да знам какви документи трябва да му търся за подобни постройки. Възможно ли е старият собственик да е дал права за изграждането на този навес, които да важат 2,5 години? 


Благодаря! 


 

Строежи залепени на ограда
==========================

 

Здравейте,


съгласно чл. 21, ал. 5 от ЗУТ -свързано ниско застрояване се допуска при наличие на нотариално заверено писмено съгласие на собствениците на съседните урегулирани поземлени имоти, в които се установява свързаното застрояване. В случай че не сте предоставял такова съгласие, съседът Ви няма право да поставя въпросния навес, като можете да сезирате с писмен сигнал РДНСК и главния архитект на общината, за да се направи проверка на място.


Поздрави,  

адв. Николина Митова  

тел. 0898 303092


